Analize și opinii 


Paul Dragos Aligica: “Deși BOR e prinsă 
întotdeauna la mijloc, miza și durerea 
reală e întotdeauna altundeva.” 

O realitate pe care adepții Ortopenismului (şi, în general, cercurile din care se revendică, dominate de miturile 
desuete ale “intelectualității publice”) nu au ajuns încă să o înțeleagă, este că epoca “Intelectualului Public” și 
autoritatea acestuia -cu toata grandilocventa si exhibitionsmul său si cu toata deferenţa servilă cu care era 
înconjurat- sunt terminate. 

Importanța acestei realități depășește cu mult orice fel de polemică privind direcţiile pe care le urmează 
Ortodoxia în România în contextul secolului 21 sau măruntele șicanări tipice pseudo-dezbaterilor aferente. 
Este fundamentul problemei. 

Nu tensiunea religiosului este cea care primează in toata povestea, ci cea a intelectualismului și a statusului 
social derivat din acestea. Deși BOR e prinsă întotdeauna la mijloc, miza și durerea reală e întotdeauna 
altundeva. 

Se vorbește despre criza BOR. Dar ceea ce se vede cu ochiul liber este o criză majoră a intelectualității 
publice românești care a agăţat Biserica în agitația sa disperată sub spectrul irelevaniei, si o trage in jos, in loc 
sa o ajute, pe fundalul războaielor culturale și campaniilor de propagandă importate din Occident în România. 


Să explicăm rând pe rând, sistematic: 
1. POZIȚIA INTELECTUALULUI PUBLIC DE MEDIATOR, FACILITATOR, PROMOTOR AL IDEILOR, 


publicului a dispărut. Integrarea europeană și occidentalizarea României fac ca, în acest moment, publicul 
românesc să cunoască în mod direct și intrinsec Occidentul, de multe ori într-un mod pe care marea majoritate 
a intelectualilor publici și a celor care îi emulează în jurnalistică și reţelele sociale nici măcar nu sunt capabili 
să-l sesizeze. 

Deci, de unde înainte administrau autosuficienţi fluxul de informaţii şi idei occidentale, precum și interpretarea 
acestora, autoimpunându-se ca tălmaci ai progresului și direcției naţionale, apostoli și martiri ai sincronismului, 
azi sunt total depășiți. Sau, mai bine zis, sunt aduși la același numitor comun al studiourilor de TV sau 
fluxurilor de rețele sociale unde insistă să performeze această funcţie când, de fapt, toată lumea o 
performează azi, și de cele mai multe ori, mai bine ca ei. 

2. POZIȚIA SAU PRETENȚIA DE ACCES PRIVILEGIAT LA INFORMAȚIE, CUNOAȘTERE, EXPERIENȚĂ 
INTELECTUALĂ, EDUCATIONALA ESTE ȘI EA TERMINATĂ. 

Evoluţia tehnologică și internetul, precum și racordarea României la Occident, au pus capăt și acestui atu. 
Fluturarea apelului la “marile universităţi” este azi din ce în ce mai puţin intimidantă. În primul rând, pentru că 
din ce în ce mai mulţi tineri români au acces și performează foarte bine în toate marile universităţi occidentale. 
Mai mult, în numeroase cazuri, o fac mult mai bine decât marii, mijlocii si micii intelectuali. Și se vede. 

Dar mai important decât asta este următorul fenomen. În trecut, era o mare realizare să ajungi la o universitate 
occidentală. O mare universitate aduna o masă critică de cărţi în marile biblioteci și o masă critică de profesori 
experţi. Nu aveai oriunde acces la asta. Erau 10-15 locuri în toată lumea. 

Azi, orice tânăr din cel mai sărac sat al României are acces direct și la una și la cealaltă, atâta timp cât are 
acces la internet. Tot ceea ce îţi trebuie este să ai minte şi autodisciplină. Sigur, îţi vor lipsi relaţiile sociale 
personale și contactul social. Dar, intelectual și informaţional vorbind, azi nu mai ești provincial şi în afara 
fluxului dezbaterilor occidentale sau globale de idei decât dacă insiști să fii. 

Oricine are capacitatea de a accesa bazele de date, manualele, cărțile, și înregistrările de prelegeri accesibile 
la doar două clicuri distanţă. Mai mult, oricine este în poziţia de a vedea nemijlocit limitele și incompetenţele 
intelectualilor publici care confundă mijlocul (educaţia într-o instituţie occidentală de preferat prestigioasă) cu 
scopul: a-ţi dezvolta capacități epistemice și analitice foarte competitive sau cel puţin peste nivelul mediu. 

Si astfel cu cât au apar mai mulți oameni conștienți de standardele intelectuale și analitice occidentale, 
modesti si fara ifose, cu atât mediocritatea capacităţilor și performanţei intelectualilor publici români din acest 
punct de vedere a devenit mai evidentă. Deci: 

3. CAPACITĂȚILE INTELECTUALE EXCEPȚIONALE, CU CARE SE LAUDĂ INTELECTUALII PUBLICI, 
SUNT IN DUBIU. TREBUIE DEMONSTRATE, NU POSTULATE. 

Intrarea în arenă a motoarelor de căutare și a inteligenţei artificiale pur și simplu trage cortina de pe culisele 
presupuselor competenţe speciale în informaţie, erudiție și tehnici cognitive ale intelectualilor publici. Astăzi, 
inteligenţa artificială poate să-ţi facă bibliografii, să-ți identifice surse și argumente, poate să facă paradă de 
erudiție, poate să-ţi organizeze datele, să-ţi creioneze schițe de cercetare și poate chiar să-ţi dezvolte modele 
sau analize. Toată lumea o folosește la aceste sarcini. 

Azi, competenţa adevărată pe care cercetătorul, intelectualul, omul de știință sau profesionistul trebuie să o 
aibă este aceea de a dezvolta o autodisciplină a unei metainteligenţe atât practice cât și teoretice pentru a 


avea capacitatea de a superviza, coordona, verifica și opera ingenios cu aceste noi instrumente. Aici se 
despart amatorii de meseriasi. 

gradinita! Ai autoconirolul si disciplina inteligentei proprii? Sau nu? 

Abia acum vedem cu adevărat, odată aduși la un numitor comun din punct de vedere al capacităţilor 
operaţionale brute date de inteligenţa artificială, cine poate ceva și cât poate, pe bune, în inteligența umană 
pură. Al îţi dă tot ce îi ceri. Dar știi ce să interpretezi sau să faci cu ceea ce îți poate da? Aceasta este azi zona 
în care “intelectualul” adevarat se vede... 

Si aici e clar: prestaţia intelectualilor publici români si a imitatorilor lor poate să ilustreze orice, dar numai 
“practică focusată” și “feedback constructiv” in operarea formelor de inteligenta inconjuratoare cu ajutorul 
propriei inteligente, ridicate la metanivel, nu se vede în ce spun și ce fac. 

4. ÎN SFÂRȘIT, UN AL PATRULEA ELEMENT CARE CONTRIBUIE LA ACEASTĂ DESUMFLARE A MITULUI 
INTELECTUALITĂȚII PUBLICE. 

Internetul și rețelele sociale fac posibilă apariția și comparaţia cu comentatorii și publiciştii fără notorietate, dar 
care fac diligenţele de a se informa, de a se pregăti și de a-și ascuţi instrumentele minții astfel încât să poată 
contribui cu valoare adăugată la dezbaterea publică. Din nou, comparaţia cu aceștia este în defavoarea 
intelectualilor publici. 

lată pe scurt motivele pentru care în acest moment intelectualitatea publică românească este în criză. Nu 
înseamnă că va dispărea. Forţele inerţiale, precum și cele ale cererii de propagandă și moralism din varii 
surse în contextul social contemporan, vor funcţiona în continuare. lar cererea va fi întotdeauna satisfăcută de 
oferta de intelectualism public. 

Ceea ce se va pierde însa este credibilitatea și legitimitatea epistemică cu care erau înfășuraţi și pe care o 
exploatau intelectualii publici în perioada lor clasică, de glorie. 

Din ce în ce mai mult, practica intelectualilor publici va fi percepută ca exact ceea ce este: nu o contribuţie pe 
bază de dicernamant informaţional, de analiză a informaţiei, de conceptualizare și efort epistemic și normativ, 
ci mai degrabă o formă de divertisment public, de entertaineri, de prestatie pentru a da satisfacţie cerințelor 
unui anumit public pentru moralism si kitsch emotionalizant, și evident, prestarea, cu sau fără intenţie sau 
conștiință de sine, a unei funcţii propagandistice induse de diferite centrale și structuri de propagandă 
dominante. 

Acestea fiind spuse, putem să revenim in episodul urmator la discuţia cu privire la Ortopenism, religie, 
creștinism și Ortodoxie în secolul 21. 

Autor: Paul Dragos Aligica 

P.S. 

Cineva va spune bine, dar nu cumva aţi sărit unul din elementele cele mai importante ale bonităţii 
intelectualilor publici? Și anume că ei dau niște standarde de comportament, de lifestyle în viața publică 
românească, un standard de “lume bună”, lumea frecventabilă, cu ecouri interbelice? 

Răspunsul meu este următorul: Da, am văzut și eu ultima reiterare a acestei pretenţii, sub forma clamării 
neconvingătoare a idealului gentlemanului creștin din poziţii polemice nu tocmai elegante și demne de idee în 
sine. 

Două răspunsuri. Place sau nu, societatea română occidenializată a preluat din Occidentul contemporan 
democratizat și masificat toată rezerva și indiferența cu privire la aceste scheme și pretenţii, considerate acum 


mai degrabă desuete dacă nu snoabe și burgheze. E bine, e rău? Nu știu, doar constat că pe criteriile 
occidentaliste însele, aceste afectări sunt mai degrabă mofturi pentru occidentalul obișnuit cu care trebuie să 

bârfi, a practica propaganda stridentă, a te victimiza și a te bate cu cărămida în piept pentru bonitate morală și 
a călca în picioare cele mai elementare convenții interumane personale înseamnă a fi “gentleman creștin”, 


atunci îmi pare rău să spun, genul “gentleman creștin” e un gen regretabil. 

